مكسر الدنيا بجماله وگلبي غيره ماحلاله
لو خارطه الحب واتجاهات اعشگ جنوبه وي شماله
عايش بگلبي ونبضي شوگه اي ودي من اهله ابوگه
كلشي يروح وغيره الكه بس هوه ما اعشگ بداله
اه يا دولة الحب والوفا وكل حزني من شفته اختفى
من يمك انت تبتدي تنتهي حدود العاطفة
يا حبي واحساسي الصدگ طيبه ومساحة من العشگ
مو گلبي صدگني ترى هذا انته البصدري يدگ
انقلاب بحبه سوه وشغل كل تفكيري هو
من شفت وجهه اني لليوم گمت اشوف الدنيا حلوة
يا بلد حبي الاساسي وبي اشوف وجوه ناسي
بالعشگ اول حبيبي وماخذ الرقم القياسي
ياحلم غير عالمي وخلاني للحب انتمي
عيشني باحضانه حرب ويلا يروحي استسلمي
ياحب حياتي الاولي واقربلي من روحي الي
بس هو گايلها اله نارك ولا جنة هلي